SAK ja STTK: Työajat joustavat jo nyt - Keskisuomalainen
Kotimaa 19.03.2015 12:59
SAK ja STTK: Työajat joustavat jo nyt
Palkansaajajärjestö STTK:n mielestä työntekijän suojelun pitää olla etusijalla, jos työaikalakia lähdetään uudistamaan. Lakia ei voida muuttaa vain työnantajan jouston tarpeisiin, toteaa STTK:n johtaja Katarina Murto tiedotteessa.
Murron mukaan nykyinen työaikalaki ei täysin vastaa nykyisen työelämän tarpeisiin. Sen liika yksinkertaistaminen murentaisi kuitenkin työntekijän työaikasuojelun, ja sopimuksettomat alat olisivat kokonaan ilman lain suojaa, hän arvioi.
Sitra julkisti torstaina selvityksen, jossa esitetään työaikalain pikaista uudistamista.
Sekä Murto että SAK:n kehittämispäällikkö Juha Antila huomauttavat, että myös Sitran selvityksen mukaan suomalaisilla työpaikoilla on jo nyt joustavia työaikoja enemmän kuin missään muussa EU-maassa.